6-jarige deur rondloperhond aangevalArgieffoto. ŉ 6-jarige dogtertjie is in ŉ ernstige toestand in ŉ hospitaal nadat sy Dinsdag deur ŉ rondloperhond aangeval is. Volgens Chris Botha, ŉ woordvoerder van Netcare911, het die voorval in die Ntuzuma-gebied in KwaZulu-Natal plaasgevind. “Die hond het die dogtertjie aan die heup beetgekry, na die grond toe getrek en haar rondgeruk,” het Botha gesê. Paramedici het die dogtertjie op die toneel gestabiliseer waarna sy na ŉ plaaslike hospitaal geneem is vir verdere behandeling. Dit is in die stadium nog nie bekend wat van die hond geword het nie.